
Cornel Nistorescu, despre coaliția PSD-PNL: 
Blocul de beton al hoţilor și al proștilor turnat 
peste ţară 


Cimpoi Adrian Ultima actualizare 25/03/2024 20 W 1.648 3 minute de citit 


„Politicienii români vorbesc nespus de mult. Și cînd trebuie, și cînd nu, și întrebaţi, 
și de unii singuri. lar cînd nu i se întinde un microfon sau nu li se arată o cameră 
de luat vederi spun bancuri și povestesc istorioare hazlii despre ce-au păţit pe 
unde au umblat. Ei sunt actorii propriului rol în comedia pe care și-o scriu singuri 
și în care putem descifra destul de lesne cum gindesc, ce visează, ce argumente 
folosesc și, mai ales, ce fel de limbă romînă se revarsă din scăfirlia lor. Cînd le gifiie 


neuronii, se simte cum le patinează logica și cît de tare le geme gramatica”, scrie, 
în Cotidianul, jurnalistul Cornel Nistorescu. 


"Acum vin alegerile locale, e normal să lăsăm şi concurenţa locală, fiindcă este 
esenţa democraţiei, dar o spun fără nicio reţinere, din punctul meu de vedere, 
suntem condamnaţi împreună să continuăm acest proiect pentru România. Şi vom 
vedea votul românilor în ceea ce priveşte alianţa electorală pentru Europa, pentru 
lista de europarlamentare şi pe urmă ne vom strânge din nou într-o coaliţie, şi cred 
că şi mai determinaţi decât suntem acum, să creăm o perspectivă” (Marcel Ciolacu, 
pe la Oradea). 


Aparent, Marcel Ciolacu spune o minciună. De fapt, îngaimă o prostie. Nu l-a 
condamnat nimeni. Dosarul său pentru merite deosebite la revoluţia din Decembrie 
nu s-a încheiat. Și, la cîte sfori trage, e de crezut că nu se va pierde prin cămările 
procurorilor. PSD-ul este și el bine merci, în ciuda amenințărilor lui Klaus lohannis de 
a-l scoate din istorie. (Și la care enormităţi confrații liberali n-au ciîriit de nici un fel. 
Au dat doar din cap). Cu această așa-zisă „condamnare“, Marcel Ciolacu se vrea un 
politician abil, deși nu izbutește decit o formulare de șmecher. “Suntem condamnaţi 
împreună să continuăm acest proiect pentru România”. 


Ce să spun! El este condamnat, dar îi merge al dracului de bine. Și bani, și călătorii, și 
ibovnică, și putere! Al naibii de condamnat! |! înțeleg că mai vrea! 


Cine i-a condamnat pe PSD-iști și pe liberali după ce s-au scuipat, ciomăgit și acuzat 
de atite ori și în atitea feluri să mai stea împreună? Au primit cumva o sentinţă de la 
Bruxelles? Sau este vorba de o condamnare de la Klaus lohannis? Nu ei împreună, 
undeva în debara, au inventat socoteala cu „psd+pnl= stabilitate”? Și, pentru ca să 
nu pară niște bieţi arhitecţi ai unui plan de răminere la putere și strategi ai ideii de 
stabilitate, au ridicat și un zid de apărare împotriva unui inventat pericol al 
extremismului. 


-Vin extremiștii, vin antisemiţii! 


Nu uitaţi ce susţin fraţii Muraru, ce muzeu de 40 de milioane de euro a plănuit 
Klaus lohannis la București prin PNRR, ce instituţie guvernamentală se luptă să 
rescrie istoria și să dea jos statuile celor care nu corespund evaluărilor și 
măsurătorilor de astăzi. Au populat orizontul României cu tot felul de ameninţări 


și pericole ca nu cumva să mai gîndim, să alegem după mintea noastră, ci să 
votăm cum își doresc ei și să rămînem conduși de niște proști. 


„Vă rog să mă înţelegeţi şi pe mine şi pe ceilalţi, uneori există căsătorii de 
convenienţă, nu spun de interes, în care îţi respecţi partenerul, că te-a pus mama cu 
tata să te însori, dar asta nu înseamnă că eşti îndrăgostit. Nu vă gândiţi cumva că 
suntem îndrăgostiţi cu cei care au condus judeţul ăsta mult timp, nici într-un caz”, a 
zis un liberal pe la lanca, în județul Brăila. 


O altă minte secătuită de idei și neînsoţită de un obraz încearcă să dea o aparenţă 
morală unei înţelegeri de lotri sau de loverboys în politică. Autorul, nimeni altul 
decît Rareș Bogdan, semnează această confesiune descalificantă. Flecarul de 
serviciu al PNL se chinuie să justifice alianţa cu dușmanii săi de mai ieri pentru că 
vin rușii, vin extremiștii, vin marțţienii, vin procurorii Codruţei Koveși să-i numere 
ouăle și banii. Și se poate culca oriunde și cu oricine! 


Scurt pe doi. „Condamnare” și această „căsătorie de convenienţă” nu au la bază decit 
două fake-uri. Stabilitatea României — o promisiune lansată de niște proști incapabil 
să conducă- și vinturată ca sigură, în ciuda nenumăratelor gafe și greșeli. 
„Stabilitatea” și „căsătoria de convenienţă” ar fi garanţia lor în faţă pericolelor, cele 
mai multe inventate de ei și de șefii lor pentru a-și justifica abuzurile și prostiile. Nu 
mă refer la situaţia din Ucraina. 


Mai mult decit atit, ei nu sunt capabili să ofere nimic. 


Dacă aș avea un partid sau două și dacă aș găsi un fir de putere în mijlocul societăţii 
civile, i-aș mobiliza pe toţi într-o campanie de lămurire și dezumflare a acestor 
falsuri. Țara poate fi stabilă și democrată și sub conducerea altora. Stabilitatea lui 
Ciolacu este o nenorocire scumpă ca Dracu (și ce o să mai fie!), iar apărarea de 
diverse pericole invocate de Coaliţie ascunde de fapt apropierea unuia singur: 


Blocul de beton al hoţilor și al proștilor turnat peste ţară, pe care altcineva să 
joace tontoroiul!“”, scrie Nistorescu. 

4Psd rares bogdan 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


După ce a tăiat pensiile speciale, rujatul taie și reţelele sociale 

Ciolacu trăiește cu aproape 70.000 de lei lunar 

PSD dă ajutoare sociale unora care se plimbă în mașini scumpe, iar cei cu probleme sunt refuzați 
lonuț Pucheanu, un infractor prolific! De la vânzător de fier vechi la mătușa Tamara 


Cartelul lui Ciolacu de la Loteria Română și Ăsta micu' de la Bancorex, salvatorul mafiei de 
escrocheriile directorului Andrei Valeriu: 10% partid și de stat 


comision pentru firmele lui Sebi Ghiţă din 
vânzarea de bilete 


Fraudă fiscală la TAROM! Cum fură Sorin Împăratul roșu de la Roșiori de Vede, Valerică 
Grindeanu și Bogdan Chiriţoiu banii Comisiei  Cîrciumaru: Hoţii inimaginabile în polul sărăciei! 
Europene 


Surpriză în Moldova? Maia Sandu ar pierde prezidenţialele într-un Tur II cu Igor Dodon/ Noul partid 
al lui llan Șor pe locul III (sondaj) 


Primarii migratori, ademeniţi cu bani de la guvern sau de la Consiliul Judeţean. Ciolacu: „Trebuie să 
ne asumăm'” 


Kremlinul folosește pentru prima oară termenul de război referitor la Ucraina / Dmitri Peskov: A 
început ca o operaţiune militară specială, dar a devenit război 


Avocat din Baroul lalomiţa şi alte două persoane, trimişi în judecată de DNA după ce ar fi promis 
unui inculpat că pot interveni la magistrați pentru a fi cercetat în libertate şi condamnat cu 
suspendare 


Recent Popular Comments 


George Simion, la moţiunea simplă: Florin Barbu nu merită să fie ministrul Agriculturii. Se 
luptă doar pentru afacerile lui Paul Stănescu 


O 38 de secunde în urmă 


Cine e baronul de Brăila, care deschide lista PSD-pnl la europarlamentare 


O 2 ore în urmă 


Florin Gheorghe Cârciu, un pesedist cu școala vieţi, premiat de Ciolacu cu un post de 
europarlamentar la Bruxelles 


O 3 ore în urmă 


Valentin Lazea (BNR): Nu vă mai așteptați să vă crească nivelul de trai, deja trăiţi cu mult 
peste posibilităţi 


O 4 ore în urmă 


George Simion, la Craiova: Timp de 4 luni o să avem primari pe funcţie, cum este Lia 
Olguţa Vasilescu şi primari aleşi, cum va fi Marian Vasile 


O 6 ore în urmă 

